നാടെങ്ങും വ്യാപാരി ദിനാചരണം പാലക്കാട് : കേരള വ്യാപാരി വ്യവസായി ഏകോപന സമിതി ജില്ലാ കമ്മിറ്റി ദേശീയ വ്യാപാരി ദിനാചരണം സംഘടിപ്പിച്ചു. ജില്ലാ വ്യാപാര ഭവന് മുന്നില് ജില്ലാ പ്രസിഡന്റ് ബാബു കോട്ടയില് പതാക ഉയര്ത്തി ജില്ലയിലെ വ്യാപാരി യൂണിറ്റ് പ്രസിഡന്റുമാര് പതാക ഉയര്ത്തി. ലോക്ഡൗണില് ജീവനോടുക്കിയ വ്യാപാരികള്, കോവിഡ് മൂലം മരണപ്പെട്ട വ്യാപാരികള് എന്നിവരെ ചടങ്ങില് അനുശോചിച്ചു. യോഗത്തില് ജില്ലാ വൈസ് പ്രസിഡന്റ് സി.വിയജെയിംസ് അധ്യക്ഷത വഹിച്ചു. പാലക്കാട്: ദേശീയ വ്യാപാര ദിനത്തോടനുബന്ധിച്ച് കേരള വ്യാപാരി വ്യവസായി ഏകോപന സമിതി ജില്ലാ കമ്മിറ്റിയുടെ ആഭിമുഖ്യത്തില് ജില്ലാ കമ്മിറ്റി ഓഫീസ് പ്രവര്ത്തിക്കുന്ന ജോബീസ് മാളില് ജില്ലാ പ്രസിഡന്റ് പി. എസ് സിംപ്സണ് പതാക ഉയര്ത്തി. സംസ്ഥാന കമ്മിറ്റിയുടെ നിര്ദേശപ്രകാരം വരുന്ന ഒരു വര്ഷം നീണ്ടു നില്ക്കുന്ന സേവന പ്രവര്ത്തനങ്ങള് നടത്തുന്നതിന്ന് ജില്ലാ കമ്മിറ്റി തീരുമാനിച്ചു. ചടങ്ങില് സംസ്ഥാന സെക്രട്ടറിമാരായ പി.എം.എം ഹബീബ്, ടി.കെ ഹെന്ട്രി, ജില്ലാ ട്രഷറര് ഗോകുല്ദാസ്, ജില്ലാ ഭാരവാഹികളായ കെ.ആര് ചന്ദ്രന്, കെ.ടി സഹദേവന്, ഷൗക്കത്ത് വി.എം സിദ്ധന്, കല്മണ്ഡപം ശശി തുടങ്ങിയവര് പങ്കെടുത്തു.